Datasets:
robzchhangte
/
sample

Dataset card Data Studio Files
xet
Community
1
text
stringlengths
25
17.4k
"Dr. Vanlalthlana, Higher & Technical Education Minister in National Level Continuing Nursing Education Programme chu RIPANS-ah a hmanpui","709/2024-2025 Dated: Aizawl the 7th of June,2024: Vawiin chawhma khan College of Nursing,RIPANS ten National Level Continuing Nursing Education Programme chu buaitsaihin he hunah hian Dr Vanlalthlana, Higher and Technical Education Minister chuan key note address pe in hun a hmanpui. Thupui atan “Leading with vision: Strategies for Effective Leadership in Nursing” tih hman a ni. He hunah hian Minister chuan nurse te chu mipui te hriselna atana pawimawh tak an nih avangin, hruiatu tha an nih a tul thu sawiin, damlote hamthat nana hmakhua thlir thiam a, tum mumal tak nei a kaihhruai a tul thu a sawi bawk. Thawhhona tha tak neih theih nan in hriatthiam tawnna a pawimawh thu a sawi a. He programme-ah hian Minister chuan vawiin a lo kal te chu in chhiar zau zel turin thu a chah a, midangte tanpui an ngaihna laia inpui tawn zel turin a fuih bawk. Hruaitu tha ni tur chuan inbiakpawhna tha a pawimawh thu sawiin, thawhpui te nena inkungkaihna tha nei zel turin a fuih. Vawiin national level programme hi Dr Deepika Cecil Khakha, Nursing adviser leh Miss Achala, Assistant Director General, Ministry of Health & Family Welfare, Government of India ten an hman pui a. He training programme hi Dr. Sanjay Dinkar Sawant, Director, RIPANS leh Prof Lalfamkimi, Principal, College of Nursing, RIPANS kaihhruainain, final year Msc Nursing zirlaiten an buatsaih a ni. Attachment Loading attachment...",Dated: 7 th Jun 24 1:55 PM,https://dipr.mizoram.gov.in/post/dr-vanlalthlana-higher-technical-education-minister-in-national-level-continuing-nursing-education-programme-chu-ripans-ah-a-hmanpui
Mizoram State Election Commission Office Address chungchanga Hriattirna Pawimawh,"708/2024-2025 Aizawl the 7th June, 2024: Mizoram State Election Commission Office, B. Sanghnuna Building, Tuikhuahtlang  a mi chu Old Secretariat Building-II, Treasury Square-ah sawn a ni tih kan inhriattir a. Mizoram State Election Commission a thu thlen duh leh a kaihhnawih thil pawimawh tihtur nei reng reng te chuan a hnuaia address tarlante hi hmang tawh turin kan inngenin kan inhriattir a ni e. State Election Commission, Mizoram Old Secretariat Building-II (4th floor) Treasury Square Aizawl - 796001, Mizoram Email: [email protected]",Dated: 7 th Jun 24 1:43 PM,https://dipr.mizoram.gov.in/post/mizoram-state-election-commission-office-address-chungchanga-hriattirna-pawimawh
Civilian-te chawimawina chungchanga Hnahthial District Bawrhsap thuchhuah,"707/2024-2025 Hnahthial the 7th June 2024: Hnahthial District Bawrhsap Pu Chuauhnuna chuan civilian-te chawmawina sang dawn theih chungchangah a hnuaia tarlan ang hian thuchhuah a siam. HRIATTIRNA Sorkar laipui chuan civilian te tana dawn theih chawimawina sang ber heng : Padma Vibhushan, Padma Bhushan leh Padma Shri te chu kum 2024 atan a hlan leh dawn a. Hemi dawng thei tur te chu Art, Literature leh Education, Sports, Medicine, Social Work, Science leh Engineering, Public Affairs, Civil service, Trade leh Industry etc. lama thawk tha chungchuang an ni tur a ni. Heng chawimawina te dawng tlak nia inhria emaw, dawng tura rawt duh nei tan rawt theih a ni a. Dilna/Rawtna chu Dt. 15.07.2024 ah Home Department, Government of Mizoram thleng hman tur a ni a, dilna/rawtna thehlut duh chuan Dt.08.07.2024 ral hma ngeiin Deputy Commissioner Office, Hnahthial ah thehlut tura ngen leh hriattir in ni e.",Dated: 7 th Jun 24 12:38 PM,https://dipr.mizoram.gov.in/post/civilian-te-chawimawina-chungchanga-hnahthial-district-bawrhsap-thuchhuah
LPG Rate chungchanga FCS&CA thuchhuah,"706/2024-2025 Aizawl the 7 th June, 2024: IOCL in revised Retail Selling Price a tihchhuah angin, Mizoram chhungah LPG 14.2 KG (Domestic) leh LPG 19 KG (Commercial) rate chu a hnuaia mi ang hian bithliah thar a ni a, 1 st June, 2024 atanga hman tan tur a ni. 1. LPG Distributor avvmna khaw hrang hranga LPG rate thar SI. No. Location IOCL Retail Selling Price 14.2 KG Domestic 19 KG Commercial (packed) 19 KG XtraTeJ 10 KG Composite 1. Vairengte Rs.946.00 Rs.2110.00 Rs.2140.50 Rs.678.50 2. Mizoram pumpuiah (Vairengte tih loh) Rs.955.00 Rs.2133.00 Rs.2155.50 Rs.688.50 2. A chunga domestic rate tarlan te hi Govt, notification vide No.B. 12013/4/2022-FCS&CA dated 01.11.2022 in a tarlan angin Aizawl Municipal Area leh District Hqrs. ah te 'home delivery' kalpui tawh tur a nih avangin Rs.70.00 aia tam lo belh zel tur a ni a, Godown-a hralh erawh chuan Rs.33.43 zel paih thung tur a ni. Tin, Home Delivery a kalpui theih ngangloh veng, point delivery kalpuinaah chuan Rs.7.53 belh zel tur a ni. 3. He Office Order No. I.21011 /1(A)/2008/DTE(SPY) dt. 25.11.2014 hmanga LPG Distributor tin te chawm tur khua leh an hlat zawng tarlante, Order No.I.21011/1(C)/2010/DTE(SPY) Vol. II dt. 21.1.2015 hmanga KM zat leh pawisa chawi belh ngai zat tarlante hmangin a chunga rate tarlan atanga chhutchhuakin LPG Distributor ten an huamchhung khuaah theuh LPG hi an sem thin tur ani. 4. Point No. 2 leh 3 a instruction tarlan te hi hun laklawha IOCL lamin a rate an rawn ti danglam anih pawhin instruction tarlan ang hian kalpui zel tur a ni ang.",Dated: 7 th Jun 24 12:10 PM,https://dipr.mizoram.gov.in/post/lpg-rate-chungchanga-fcsca-thuchhuah1717742430
COUNCIL OF MINISTERS MEETING NEI,"705/2024-2025 Dated Aizawl, the 6th June, 2024: Vawiin khan Chief Minister’s Office Cabinet Room ah Council of Ministers Meeting Pu Lalduhoma, Chief Minister kaihhruaiin neih a ni a. An thu pawm te zingah heng te hi an tel: 1. Draft Schemes for employees under Centrally Sponsored Schemes (CSS) (1) The Government of Mizoram Regularization of Centrally Sponsored Schemes (CSS) Employees Scheme, 2024 - DP&AR. 2. Proposal for – (1) Regularization of Contract Employees who have rendered more than 15 years of service. (2) Regularization of Provisional Employees/Muster Roll Employees who have rendered more than 20 years of services - DP&AR. 3. Actions warranted against illegal practice of engagement of proxies/substitutes (aikal) by Government servants - DP & AR. 4. Proposal to amend the Rules for Enlistment of Contractors in Mizoram, PWD, 2014 - PWD. 5. Fixation of lower limit at the time of floating tender/bid invitation  -  Finance. 6. Enhancement of Rifle Allowance from Rs. 40/-pm to Rs. 100/-pm   - Finance. 7. Proposal for Amendment of the Mizoram Ceiling on Government Guarantees Act, 2011 and the Mizoram Ceiling on Government Guarantees Rules, 2013 by introducing the Mizoram Ceiling on Government Guarantees (Amendment) Bill, 2024 - Finance. 8. C ommon Pool of registered firms to be used by all Engineering Departments and other Departments with similar nature of works - Finance. 9. The draft Mizoram Electric Vehicle Policy, 2024 (approved in priciple) - Transport. 10. Revision of status, honorarium and other entitlements of Chairman of various Public Sector Enterprises Corporation/Board viz; ZIDCO Ltd., MIFCO Ltd., ZOHANDCO Ltd., MAMCO Ltd., and MKVI Board under Commerce & Industries Department, Government of  Mizoram - C&I. 11. Proposal for adoption of the Scheduled Tribes & Other Traditional Forest Dwellers (Recognition of Forest Rights) Act, 2006 - SWTAWCD. 12. Proposal for amendment of Mizoram Consumer Protection (Salary, allowances and condition of service to the President and members of the State Commission and District Commission) Rules, 2021 - FCS&CA. 13. The draft Lunglei Municipal Council (Control of Parking and Collection of Parking Fees) Regulations, 2024 - UD & PA. 14. The draft Lunglei Municipal Council Licensing Regulations, 2024 - UD & PA. 15. Proposal for entitlement and status of Chairman, Mizoram Youth Commission - LESDE. 16. Proposal for an adoption of Bharatiya Nagarik Suraksha Sanhita (No. 46 of 2023) - L & J. 17. Lunglei Municipal Council Display Advertisement & Hoarding Regulation, 2024. 18. Remal Cyclone vanga chhiatna chhawmdawlna hnathawh dan DM & R department in presentation an pe a. A tul anga hma lo la chhunzawm zel tura tih an ni. Attachment Loading attachment...",Dated: 6 th Jun 24 9:35 PM,https://dipr.mizoram.gov.in/post/council-of-ministers-meeting-nei1717689928
AMC WARD XIX BYE ELECTION ATAN CANDIDATE 4 IN NOMINATION AN FILE,"704/2024-2025 Aizawl, 6.6.2024: Aizawl Municipal Corporation (AMC) Ward XIX atana Bye Election neih tura candidate te hming thehluh theih hun (filing of nomination) chu vawiin June ni 6, 2024 tlai dar 3:00 PM thleng khan hun hawn a ni a. A hnuai ami ang hian Political Party hrang hrang atangin candidate ten nomination an thehlut a ni: 1) Effie Vanlalhmangaihi, Venghnuai Symbol: Hand Political Party: INC 2) Dr. Lalrinzuali Hrahsel, Kulikawn Symbol: Star Political Party: MNF 3) C. Malsawmtluangi, Hlimen Vengthlang Symbol: Hat Political Party: ZPM 4) K. Vanlalruati, Tlangnuam Vengthar Symbol: Lotus Political Party: BJP Vawiin tlai khan Election Officer, Aizawl District Pu Lalnunfela Chawngthu hovin a pisa ah he Bye Election atana campaign senso awm thei hrang hrang leh a man zat tur bituk in (rate fixation) Municipal Returning Officer Pu Lalmuansanga Ralte, Assistant Municipal Returning Officer Pu KC Zalena, Election Expenditure Monitoring Nodal Officer Dr. K.  Lalnghinglova, Media Nodal Officer Pi Emily Lalrinpuii leh Political party pali aiawhte an thukhawm a ni. Attachment Loading attachment...",Dated: 6 th Jun 24 6:14 PM,https://dipr.mizoram.gov.in/post/amc-ward-xix-bye-election-atan-candidate-4-in-nomination-an-file
High Court Judge in Saitual tlawh,"703/2024-2025 Dated Saitual the 6th June 2024: Vawiin khan Gauhati High Court Judge, Honble Mr. Justice Kaushik Goswami,  chuan Saitual tlawh in Ruallung a District Court Complex ram tur a hmunah endikna a nei a ni. High Court Judge, Honble Mr. Justice Kaushik Goswami, chuan Ruallung a Court Complex hmun tur chu amah ngeiin Portfolio Judge for Saitual, Serchhip and Mamit Judicial Districts a nih angin  Architecture plan leh a tul dang te a approve hma a tlawh a duh avanga lokal a nih thu a sawi a. A hmun chu khua atangin hla deuh mahse hmun rem tak a ni tiin, a kalpawhna pawh tha zawk a siam anih theih chuan mipuite tan a zangkhai zawk dawn hle a ni, a ti. Ruallung a Saitual District Court Complex tur hi Ruallung khaw dai ah awm in tlang pawng zawl tha tak a ni a. Court hian land lease pawh nei tawh in Architecture plan leh thil tul dang te approve theih a peih tawh niin, approve tu tur Justice Mr. Kaushik Goswami hian a hmunah enfiahna a nei a ni. High Court Judge, Honble Mr. Justice Kaushik Goswami hi  Saitual DC, Dr Lalngura Tlau leh SP, Pu Pukhraj Kamal ten lo dawngsawng in Ruallung a Court Complex ram tur enna ahhian an kalpui a. Aizawl atangin Pu T.L. Guite, Registrar Gauhati High Court, Aizawl Bench leh Pu Joel Joseph Denga, District and Session Judge, Aizawl Judicial District chuan an tawiawm bawk a ni. Honble Mr. Justice Kaushik Goswami hian Ruallung a ram endikna a neih hnu hian tlai lamah Aizawl panin Saitual a chhuahsan leh a ni. Attachment Loading attachment...",Dated: 6 th Jun 24 6:06 PM,https://dipr.mizoram.gov.in/post/high-court-judge-in-saitual-tlawh
"STATE ELECTION COMMISSION, MIZORAM HRIATTIRNA","702/2024-2025 Dated Aizawl, the 6th June, 2024: No.B.14015/1/2024-SEC/AMC/27: Mizoram Municipalities Act, 2007 Section 348 hnuaia subsection (1)(b) ina thuneihna a pek angin, State Election Commission, Mizoram chuan Pu Lalmuansanga Ralte, Joint Director, Food Civil Supplies & Consumer Affairs Department chu Municipal Returning Officer vice Pu Isaac C. Lalrempuia, Additional DC, Aizawl District atan he By-Election to Ward No. XIX  Aizawl Municipal Corporation 2024-ah ruat a ni.",Dated: 6 th Jun 24 6:03 PM,https://dipr.mizoram.gov.in/post/state-election-commission-mizoram-hriattirna
Agniveervayu (Musician) lak tur chungchanga IAF Recruitment Rally hriattirna,"701/2024-2025 Aizawl, the 6th June: IAF Recruitment Rally in Agniveervayu (Musician) 01/2025 lak tur thuchhuah siam a ni a, hre chiang duh tan website agnipathvayu.cdac.in ah en theih a ni. He rally-a tel turte chu ni 22 May, 2024 zing dar 11 a.m atanga 5 June, 2024 zan dar 11 p.m  thleng an web portal agnipathvayu.cdac.in ah inziah luh theih a ni ang. Candidate inziak lut tawhte chauh an provisional Admit card kengin he Recruitment Rally ni 03 July 2024 atanga 12 July 2024 - a neih turah hian an inlan thei dawn a ni. A hun leh a hmun chu Provisional Admit card-ah chiang zawka tarlan a ni ang. IAF noti.pdf.pdf",Dated: 6 th Jun 24 6:01 PM,https://dipr.mizoram.gov.in/post/agniveervayu-musician-lak-tur-chungchanga-iaf-recruitment-rally-hriattirna
Aizawl DC Thuchhuah,"700/2024-2025 ORDER UNDER DM ACT, 2005 Aizawl the 6th June, 2024 : Cyclone Remal avangin Aizawl District chu Mizorama chhiatna tuar nasa ber pawl niin, chhawmdawlna leh chhanchhuahna hna thawh mek a ni a. Ni 1 st June, 2024 (Inrinni) a mithiamte'n joint inspection (Melthum leimin na hmun) an neihna a an hmuh chhuah angin in 3 (pathum) (list enclosed) te hi ruahtui tam zawk a tlak zel chuan him lo thei a ngaih a ni a. Chuvangin, Section 30 (2)(iii) of the Disaster Management Act, 2005 in thuneihna a pek angin Pi Nazuk Kumar, IAS, Deputy Commissioner & Chairman, Aizawl District Disaster Management Authority chuan a hnuaia thupek hi a chhuah: ""Ni 28.5.2024 a Melthum-a chhiatna thlen na bul hnaia in ding 3 (pathum) (list enclosed) a cheng te hi ruah a sur zel chuan a hlauhawm theih dawn avangin, heng in a cheng te hi thuleh awm hma chu an in chhuahsan rih tur ani e."" HOUSE TO BE EVACUATED AT MELTHUM Sl. No Family Head 1 Malsawmzuala 2 KK Thanga 3 Hrangkhuma",Dated: 6 th Jun 24 5:39 PM,https://dipr.mizoram.gov.in/post/aizawl-dc-thuchhuah1717675778
SIAHA DISTRICT BAWRHSAP HOVIN GREEN MIZORAM DAY 2024 HMAN DAN TUR REL,"699/2024-2025 Dated Siaha, 6th June, 2024 : District Level Sub-Committee on Green Mizoram bultumin vawiin chawhnu dar 1 khan 'Green Mizoram Day 2024' hman dan tur relin  DC Mini Conference Hall- ah thutkhawmna neih a ni a, Pu V.L. Hruaizela Khiangte, District Bawrhsap leh Chairman, District Level Sub-Committee on Green Mizoram nibawk chuan thutkhawm hi a kaihruai. Pu V.L. Hruaizela Khiangte chuan 'Green Mizoram Day' pualin kum tinin thing phun thin a ni a, damkhawchhuak (survival rate) erawh a hniam hle thin niin a lang a, thingphun enkawl chhunzawm kawngah uar zawka hmalak a tul takzet a ni, a ti. A bik takin thingphun te a  hungna tur uluk taka siam a tul hle tiin, a phuntute chauh ni lovin mipuite pawhin a enkawl kawngah hmasawn a ngai hle a ti. Thingphun tichhe thin zingah a  bik takin bawng leh kel hian an ti chhe nasa hle tih tarlangin a vulhtute pawh fimkhur zual turin a chah nghal a ni. Bawrhsap chuan kan chhehvel enin thingphun uar a tul hle a ti a. Thing leh mau hian boruak hip tur thianghlim tak min pek bakah, leimin nasa tak lakah min venghim nasa hle a, tui hna tha tak min pe bawk tiin, a hlawkna kawng tam takin kan tel thin a ni, a ti. Khawvel ram changkang tak takte hian thingphun leh ramngaw humhalh an uar hle a, chu chuan ram nuam tak ah a cheng tir a ni tiin Pu V.L. Hruaizela Khiangte chuan Mizoramah pawh thingphun leh ramngaw humhalh kan uar sauh sauh chuan ram nuam leh chenna tlak takah kan siam dawn a ni, a ti. Kumin Green Mizoram Day ah pawh thing tam tak kan phun leh dawn a, a phunah duhtawk mai lo tur leh enkawl puitling ngei tura rilru put a tul hle a ti. Sawrkar department hrang hrang, NGO leh Siaha mipuite chu thingphun uar zel tur leh enkawl puitling ngei turin bawrhsap chuan  a sawm nghal bawk. Vawiin thutkhawmah hian Green Mizoram Day hman dan tur kawng hrang hrang rel a ni a. Green Mizoram Day  Ni 11, June zing dar 6 atangin thingphun tur- Ngiau, Char, Rihnim, Tlaizawng, Theihai leh a dangte chu mipuite tan  semchhuah a ni dawn a, zing dar 9:30 ah Green Mizoram Day puala program tawi  hmanna hi Forest Hall, MADC ah neih a ni ang. Green Mizoram Day lawmna inkhawmah hian Executive Member, MADC, Forest Department changtu chu khuallian a ni dawn a, SDO (S) chuan inkhawm hi a kaihruai dawn ang. He hunah hian lawmman semna neih nghal tur niin, Kangmei chhuak lo tura thawk tha ber khua  leh kangmei laka inzirtirna lama thawh hlawk  ber chanchinbu hnenah lawmman hi hlan a ni ang. Kumin Green Mizoram Day pual hian Siaha District- a sawrkar department hrang hrang ten thingphun runpui an nei dawn a, Tisopi khua panna kawngah heng thingtiak te hi phun a ni dawn a.  Sawrkar Department- te chu an thingphun theuhte chu chhinchhiahna lo siam tura tih niin thingphun tak te nung that leh that loh ( survival rate) hi Forest Department, MADC ten  enfiahin felfai takin an lo chhinchhiah dawn a ni. Green Mizoram Day hi kum tin  hman thin niin kumin ah hian June ni 11 ah hman tur niin Thupui atan ' Plant Trees for Your life/ I nunna atan thing phun rawh' tih  thlan a ni. Vawiin thutkhawmah hian Siaha district chhunga sawrkar department hrang hrang awiawhte an tel kim tha hle a ni. Attachment Loading attachment...",Dated: 6 th Jun 24 5:33 PM,https://dipr.mizoram.gov.in/post/siaha-district-bawrhsap-hovin-green-mizoram-day-2024-hman-dan-tur-rel
Aizawl DC Thuchhuah,"698/2024-2025 ORDER UNDER DM ACT, 2005 Aizawl the 6th June, 2024: Cyclone Remal avangin Aizawl District chu Mizorama chhiatna tuar nasa ber pawl niin, chhawmdawlna leh chhanchhuahna hna thawh mek a ni a. Ni 1 st June, 2024 (Inrinni) a mithiamte'n joint inspection an neihna a an hmuh chhuah angin Trinity Hospital, Melthum (Silaimual) bul a in ding, Pi C. Lalthangpuii in RCC building leh Assam Type pahnih (2). Link Road an lam a mi te hi ruahtui tam zawk a tlak zel chuan him lo thei a ngaih a ni a. Chuvangin, Section 30 (2)(iii) of the Disaster Management Act, 2005 in thuneihna a pek angin Pi Nazuk Kumar, IAS, Deputy Commissioner & Chairman, Aizawl District Disaster Management Authority chuan a hnuaia thupek hi a chhuah : ""Ni 28.5.2024 a Melthum (Silaimual), Trinity Hospital bula chhiatna thlenna bul hnaia in ding pathum (3) a cheng te hi ruah a sur zel chuan a hlauhawm theih dawn avangin, heng in a cheng te hi thuleh awm hma chu an in chhuahsan rih tur ani e.""",Dated: 6 th Jun 24 5:32 PM,https://dipr.mizoram.gov.in/post/aizawl-dc-thuchhuah1717675357
Aizawl DC Thuchhuah,"697/2024-2025 ORDER UNDER DM ACT, 2005 Aizawl the 6th June, 2024: Cyclone Remal avangin Aizawl District chu Mizorama chhiatna tuar nasa ber pawl niin, chhawmdawlna leh chhanchhuahna hna thawh mek a ni a. Ni 1 st June, 2024 (Inrinni) a mithiamte'n joint inspection (Hlimen leimin na hmun) an neihna a an hmuh chhuah angin in 46 (sawmli paruk) (list enclosed) te hi ruahtui tarn zawk a tlak zel chuan him io thei a ngaih a ni a. Chuvangin, Section 30 (2)(iii) of the Disaster Management Act, 2005 in thuneihna a pek angin Pi Nazuk Kumar, IAS, Deputy Commissioner & Chairman, Aizawl District Disaster Management Authority chuan a hnuaia thupek hi a chhuah: ""Ni 28.5.2024 a Hlimen-a chhiatna thlen na bul hnaia in ding 46  (sawmli paruk) (list enclosed) a cheng te hi ruah a sur zel chuan a hlauhawm  theih dawn avangin, heng in a cheng te hi thuleh awm hma chu an in chhuahsan rih tur ani e.” HOUSES TO BE EVACUATED AT HLIMEN SI No Family Head 1 Lalchhanfela 2 Lalhmangaiha 3 Vanlalpeki 4 Lalrinchhana 5 lalthanpuii 6 Dengkhuma 7 Chawngmawii 8 Rohlupuii 9 Sangzuala 10 Lalparmawii 11 Lalmuanawmi 12 H Lalrinliana 13 H Lalrammawia 14 H Lalrinmawia 15 Lallianzama 16 C Lalmuanawma 17 Lalbiakmawia 18 R Dingliana 19 Remruatkima 20 Vanhnuaithanga 21 Lalbiakveli 22 Lalmalsawma 23 Sangzarliana 24 Liantluangi 25 Rozami 26 Zangenga 27 Vanlalhmuaka 28 Lalchhanhimi 29 Lalsangluri 30 Tlangthanmawia 31 Lungtiawii 32 PB Lalthanmawia 33 Lalsawmliani 34 Hrangthanpuia 35 Zorema 36 Laltlanthangi 37 Sapliani 38 J Vanlalruati 39 PWD Quarter 40 Ramthianghlimi 41 Lalzuiliana 42 Rody Lalhruaitluangi 43 Joshua Zotea 44 C lalthazuala 45 Lalrinthanga 46 Ngaithuami",Dated: 6 th Jun 24 5:27 PM,https://dipr.mizoram.gov.in/post/aizawl-dc-thuchhuah1717675039
Aizawl DC Thuchhuah,"696/2024-2025 ORDER UNDER DM ACT, 2005 Aizawl the 6th June, 2024 : Cyclone Remal avangin Aizawl District chu Mizorama chhiatna tuar nasa ber pawl niin, chhawmdawlna leh chhanchhuahna hna thawh mek a ni a. Ni 1 st June, 2024 (Inrinni) a mithiamte'n joint inspection (EGS Link Road, Bungkawn Vengthar) an neihna a an hmuh chhuah angin in 5 (panga) (list enclosed) te hi ruahtui tam zawk a tlak zel chuan him lo thei a ngaih a ni. Chuvangin, Section 30 (2)(iii) of the Disaster Management Act, 2005 in thuneihna a pek angin, Pi Nazuk Kumar, IAS, Deputy Commissioner & Chairman, Aizawl District Disaster Management Authority chuan a hnuaia thupek hi a chhuah: ""EGS Link Road, Bungkawn Vengthar-a in ding 5 (panga) (list enclosed) a cheng te hi ruah a sur zel chuan a hlauhawm theih dawn avangin, heng in a cheng te hi thuleh awm hma chu an in chhuahsan rih tur a hriattir an ni e."" HOUSE TO BE EVACUATED AT BUNGKAWN VENGTHAR Sl. No Family Head 1 Lalnunmawii 2 R. Lalhmangaiha 3 Aichhungi 4 A chunga hming tarlante kawmthlang In – 2, Report siam laiin an hming hriat theih a nilo. 5",Dated: 6 th Jun 24 5:11 PM,https://dipr.mizoram.gov.in/post/aizawl-dc-thuchhuah1717674095
LUNGLEI DISTRICT CHILD WELFARE AND PROTECTION COMMITTEE THUKHAWM,"695/2024-2025 LUNGLEI; the 6th June, 2024: Vawiin chawhma khan Lunglei District Bawrhsap Pi Ramdinliani, IAS kaihhruaiin DC Conference Hall-ah Lunglei District Child Welfare and Protection Committee thutkhawmna neih a ni. Pi Ramdinliani chuan naupang kan kaihhruai dan leh enkawl dan bakah khawtlangah mitha leh hmantlak kan chhuah tam lo lutuk hi kan in enfiah a ngai hle a ni, a ti. Nu leh Pa ten an naupan lai atanga enkawlna leh zirtirna tha pek a ngai a, kan fa ten engnge an tuipui tih te kan hriatpui a ngaih thu a sawi bawk. Thutkhawmnaah hian agenda hrang hrang ngaihtuah a ni a, Sawrkar leh Private Sikul-ah Nodal Teacher for Child Protection ruat tura rel chu District Education Officer in ruahmanna siam tura tih niin District Child Protection Unit in training buatsaih sak tura tih a ni. Dan lova ram chhung leh ram pawn a naupang lakluh leh thawnchhuah chungchangah member  ten ven leh vil kawngah hmalak ni se. Lunglei District Task Force on Child and Adolescent Labour (Prohibition and Regulation) Act, 1986 din chungchang sawihona neih niin he Task Force on Child and Adolescent Labour (Prohibition and Regulation) Act, 1986 hi din a ni tawh tih tarlan a ni. Awareness/Sensitization on POCSO Act, Child Labour, Child Marriage, Child Trafficking, Drug Use, HIV, Tobacco Use chungchangah School leh kohhranah te zirtirna tam zawk pek ni se, Booklet siam a sem tura buatsaih bakah ASHA leh Anganwadi Worker te hman tangkai ni se tih a ni. Home hrang hranga naupang te hriselna endik sak tu tur Doctor, Senior Chief Medical Officer leh Christian Hospital, Serkawn te ruahmanna siam sak tura ngen ni se, Observation Home leh Special Home te tan ruahtui khawlna tur tanky ngaihtuah sak leh Home naupang te tan kut themthiamna lam hmalak sak dan tur te rel a ni. Naupang ruihhlo leh hursualna hmang diklo te tan Child Care Institution din dan tur leh hmalak dan tur rel a ni bawk. Lungleiah hian Home paruk awmin hmeichhe naupang 49 leh mipa naupang 80,  an vaiin naupang 129 an awm a, Mizoramah  kum 2023 khan POCSO Act hnuaiah case 112, Minor Rape under IPC hnuaiah case 3 leh kum 2024-ah POCSO Act hnuaiah case 12 awm thu tarlan a ni. Attachment Loading attachment...",Dated: 6 th Jun 24 3:53 PM,https://dipr.mizoram.gov.in/post/lunglei-district-child-welfare-and-protection-committee-thukhawm
TRAINING OF TOURIST SERVICE PROVIDERS AND CAPACITY BUILDING IN SIAHA NEIH A NI,"694/2024-2025 Dated Siaha, 6th June, 2024 : Vawiin chawhma dar 11 khan Tourism Department bultumin 'Training of Tourist Service Providers and Capacity Building in Siaha' chu DRDO Conference Hall-ah neih a ni a, Pu V.L. Hruaizela Khiangte, District bawrhsap chuan khuallian niin he hun hi a hmanpui. Pu V.L. Hruaizela Khiangte chuan Siaha district- in  tourism lama hmasawnna rahbi thar a kai theih nana Tourism Department- te hmalakna fakawm a tih thu  sawiin, vawiin program- a tel tura sawmbik ten an ngaihpawimawhna chu lawmawm a tih thu a tarlang hmasa a. Siaha district in khualzinmite tana tlawh chakawm tam tak a nei tih sawiin, a bik takin Mizorama dil lian ber 'Pala Lake' leh Lungmawi (Beino Castle) te chuan tlawhtu a ngah tawh  hle a ti. Mizorama lui lian ber Chhimtuipui pawh Siaha bula awm a ni a, khualzinte tlawh tlaka buatsaih thiam a tul hle a ni a ti . District Bawrhsap chuan  Ni 7, June hian Mara rama tlang sang ber Mawma tlangah 'Ecological Park' hawn a ni dawn a, Siaha district tan Tourism lama hmasawnna thar a thlen ngei a beisei thu a tarlang a. Siaha district chu Myanmar nena ramri nei  anih angin tun dinhmunah kawng tha taka siam mek zel a ni tiin awlsam zawkin Myanmar pawh tlawh theih a ni a, hengte pawh hian Tourism  lam hmasawnna lian tak a thlen mek zel a ni, a ti. Pu V.L. Hruaizela Khiangte chuan khualzin (Tourist) tamzawk hip turin inkalpawhna kawng tha tak neih a tul hle a ti a. Tun dinhmunah Siaha chu National Highway tha takin a paltlang tawh a, kawng thar siam mek zel ni bawkin, Helicopter service pawh Aizawl atangin  kar khatah vawi li lai a awm tawh a, hei hian khualzinte tan awlsam takin Siaha a thlen thei dawn tiin, khualzin tamzawk ten an hman tangkai ngei a beisei thu a tarlang a. Khualzinte lo dawngsawng thiam turin mipuite pawhin mawhphurhna sang tak an nei tih tarlangin khuallian chuan tawngkam mawi leh inhawng taka awm thiam a tul hle a ti. A bik takin Hotel, Restaurant, Homestay, Chawlhbuk, dawrkai  te pawh mawihnai leh duat taka khualchhawn thin turin a chah a. Taxi, Maxicab  leh Auto Rickshaw driver - te pawh khualzin an phurhten thil theihnghilh  pawh an nei thei a, chutiangah pawh rinawm taka pek let leh thin a tul hle tiin, chu chuan khualzinte rilruah thuk takin thu a sawi ang a, lo zin emaw tlawh leh  duhna liantak a siam thei a ni tiin, hemi kawnga hmasawnna nei turin a ngen a ni. Khualzinte himna chu thil pawimawh tak pakhat anih thu tarlangin Pu V.L. Hruaizela Khiangte chuan khawtlang hruaituten theihtawp chhuah se a duh thu a sawi a. Khawvel hmun hrang hrangah khualzinte lo suam leh rawk ching an tam hle tih tarlangin khualzinte hian hetianga harsatna an tawhna hmun hi an tlawhnawn  ngai tawh lo  a ti a. Ram ralmuang berte zinga mi kan nih ang ngeiin khualzinte himna hi changvawnah kan neih tlat a tul takzet a ni, a ti . Khualzinte tana ralmuanna leh himna siam turin khawtlang hruaitute leh mipuiten theihtawp kan chhuah zel a tul hle  a ti. Khuallian chuan Siaha mipuiten khualchhawn kawngah hmasawnna thar neih a tul tiin zin leh tlawh nawn tlaka khualzinmiten min ngaih theih turin rilru i siam thar ang u tiin a sawm a. Tourism in hma a sawn zel nan mimal emaw sawrkar department pakhat chauhin hma a la thei lo a, VC leh  NGO bakah mipui nawlpui nen thawhhona tha tak a awm a tul hle a ti.  Tourism department-te pawh Siahaa 'tourist place'  awmte tun aia nasa zawka zirchiang tur leh a tul anga tihhmasawn kawngah tan la thar turin a sawm nghal bawk. Vawiin training programme hi Pi C. Ramsangzuali, Tourist Officer, chuan a kaihruaiin, Thutiam (Pledge) sawihona neih niin chawhnu lamah  Resource person pahnih ten  training an neihpui nghal a. 'Host Community ten mikhual lo dawnsawn dan/khualchhawn dan'  tih thupui hmangin Pi K. Lallawmzuali, Proprietor, Riahrun Tours & Travels,  chuan zirtirna a pe a, Pu Vanlalliana, Proprietor EDERNO Tours, chuan 'Tourism Industry- Eizawnna tling ' tih thupui hmangin zirtirna a pe bawk a, zawhna leh chhanna hun hman nghal niin, kalkhawmten an hlawkpui hle a ni. Attachment Loading attachment...",Dated: 6 th Jun 24 3:36 PM,https://dipr.mizoram.gov.in/post/training-of-tourist-service-providers-and-capacity-building-in-siaha-neih-a-ni
Khawzawl Bawrhsap ngenna leh hriattirna,"693/2024-2025 Khawzawl, 6th June 2024: India Meteorological Department, Ministry of Earth Sciences, Govt. of India (Press release date: 30.05.2024) leh Govt. of Mizoram, Disaster Management & Rehabilitation Department ni 01.06.2024-a thuchhuah angin Mizoramah fur alo intan a, ruah pah tam tham tak sur thei dinhmunah a ding reng a. Ruahsur vanga chhiatna hrang hrang laka kan him theih nan chhung tinte mahni chenna in leh a velte leimin thleng palh thei a awm em tih uluk taka thlithlai reng turin kan inngen a, kan in bul naia tui luankawr te leh tuichhe paihna te tha lo/awm lo a awm a nih chuan rang taka siam tha/siam thar turin kan inngen a. Tuichhe paihna leh inchung atanga tui khawn thlaknate mahni in bul lui kawr /tui kawr a thleng ngei ngei tur a ni a, in bul lei charah a tawp ringawt tur a ni lo. Tin, mahni in leh a velah thing leh mau, electric ban etc. tlu mai thei emaw zar bal mai thei a awm em tih chian a, a awm a nih chuan senghawi emaw department hotute hnenah report tur a ni. Sawkar Department tinte pawh a chunga sawi ang khian mahni Department building theuhte uluk taka lo thlithlaia, lo enfiah reng turin kan inngen a ni. Chhiatna thleng palha harsatna kan tawk a nih chuan District Emergency Operation Centre (DEOC) Ph. No 9233201092/9612521379-ah te rang taka hriattir turin kan inngenin kan inhriattir e. Attachment Loading attachment...",Dated: 6 th Jun 24 3:30 PM,https://dipr.mizoram.gov.in/post/khawzawl-bawrhsap-ngenna-leh-hriattirna
Serchhip Road Protection Squad ten kawngpui endik,"692/2024-2025 Dated Serchhip, the 6 th June, 2024 : Vawiin khan Serchhip District Road Protection Squad Team C te chuan an leader Dr Marilyn Lalruatkimi, SDC hovin Serchhip khaw chhung Kawnpui, Chhim Veng leh Hmar Veng VC area-a kawngpuite an endik. Vawiina thawk chhuakte hian chipchiar taka kawngpuite fangin VC ten an lo dawngsawng a. Kawngpui pawimawh zual leh lunlai deuh te ngaih pawimawh niin lirthei leh mipui veivahna atana hnawk thei thil dahtute chu insenghawi turin an hriattir a ni. Serchhip Road Protection Squad te hian Serchhip khawpui chhunga kawngte hi a him tawk em tih leh vantlang tana hnawk thama kawngpui nek an awm em tih te an endik thin a. Kawng kama dawr leh Workshop nei ten kawng an nek em tih te, garage nei loa kawng sira lirthei riah thin te an awm em tih te an endik thin a. Team 4 (A, B, C leh D)-ah  inthenin official te bakah tlawmngai pawl hruaitute leh Joint VC hruaitute an tel a. Serchhip khawpui chhung VC area hrang hrangah insemdarhin a tah tawlin kawngpui te hi an endik thin a ni. Attachment Loading attachment...",Dated: 6 th Jun 24 3:19 PM,https://dipr.mizoram.gov.in/post/serchhip-road-protection-squad-ten-kawngpui-endik
Serchhip District-ah dan ang ni lova kuhva lakluh leh phurh khap,"691/2024-2025 Dated Serchhip, the 6 th June, 2024: Serchhip District chhung khaw hrang hrangah dan loa kuhva phur lirthei an kal thin tih hriat a ni a. Serchhip District ah dan phal lohva kuhva phurh a lo rem theih nan Bawrhsap chuan June 5, 2024 khan thupek a tichhuak. Pu David Lalthantluanga, IAS, District Magistrate, Serchhip District chuan Section 144 of CrPC 1973-in thuneihna a pek angin Serchhip District chhung khawi hmunah mah dan ang ni lova kuhva lak luh leh phurh a khap a. He thupek hian thu leh awm hma chu thupek chhuah ni atanga thla 2 chhung a huam ang. He thupek zawm lo chu Section 188 IPC dan hmangin hrem theih an ni ang.",Dated: 6 th Jun 24 2:53 PM,https://dipr.mizoram.gov.in/post/serchhip-district-ah-dan-ang-ni-lova-kuhva-lakluh-leh-phurh-khap
Khawzawl District Level Coordination Committee for FOCUS thu khawm,"690/2024-2025 Khawzawl, 6th June 2024: Vawiin khan Khawzawl DC Meeting Hall-ah FOCUS, DMU Khawzawl - District Level Coordination Committee (DLCC) thut khawm neih a ni a. Kum 2023-24 chhunga FOCUS hmalakna leh hmachhawp hrang hrang te thlirhona neih a ni. Vawiin thutkhawm hi Khawzawl FOCUS-DMU District Project Co-ordination Committee Chairman, Khawzawl Bawrhsap Pu K. Lalrohlua chuan a kaihruai a.FOCUS hnuaiah kuthnathawktuten hmasawnna nasa tak an hmu chu lawmawm a tih thu a sawi a, Line Department- te nena an thawhhona pawh a tha hle a ni, a ti. FOCUS thawktute chu an hnuaia hamthatnate zau zawka sem rual a, kuthnathawktute hlim taka dawngsawng thin turin a chah a ni. He hunah hian Pu Vanlalruata, District Agriculture Officer, FOCUS District Project Manager ni bawk chuan kum 2023-24 chhunga FOCUS hmalakna hrang hrang te a tarlang a. Line Department pali - Agriculture, Horticulture, Soil leh AH & Vety hnuaiah chhungkua 2700 chuang tanpui an ni tawh a. FOCUS Innovation Fund hmangin Tualte Tomato Processing Plant leh Sialhawk Pineapple Processing Plant te din an ni tawh bawk. April 2024- March 2023 chhungin FOCUS-DMU Khawzawl hian kuthnathawktute enkawl nan cheng nuai 592.62 (₹5,92,62,868.30) an hmang a. He mi hun chhung vek hian FOCUS enkawl kuthnathawktute hian thlai chi hrang 11 an thar chhuah atangin cheng nuai 534.25 (₹5,34,25,540) an la lut tih tarlan a ni. Vawiin thut khawmah hian FOCUS a thawktute, Line Department aiawhte, Khawzawl KVK aiawh, Rural Development aiawh (DRDO leh BDO), Settlement Officer aiawh te bakah Farmer Interest Group aiawhte an tel a ni. Attachment Loading attachment...",Dated: 6 th Jun 24 2:27 PM,https://dipr.mizoram.gov.in/post/khawzawl-district-level-coordination-committee-for-focus-thu-khawm
CHAMPHAI DISTRICT BAWRHSAP HOVIN CHILDREN'S FILMS EXHIBITION KALPUI DAN TUR REL,"689/2024-2025 Champhai, the 6th June, 2024: Vawiin chawhnu dar 1:00 khan Champhai District chhunga veng/khua 67 te tuamchhuaka Children's Films Exhibition kalpui dan tur District Bawrhsap Pu James Lalrinchhana hovin DC Conference Hall-ah sawiho a ni. He hun kaihruaitu Pu James Lalrinchhana chuan Ministry of Information & Broadcasting (I&B) hnuaia North East State 7 a kalpui tur, Children's Films Exhibition hnuaiah Mizoram atangin Champhai District thlan a ni chu lawmawm a tih thu sawiin, hei hian nakin zela khawtlang innghahna ni mai tur naupangte thanlen leh nunkawng zawh zelna turah zirtirna pein rah tha a chhuah ngei a beisei thu a sawi a. Children's Films Exhibition kaltlangin I&B Ministry buatsaih film-te chhuah mai bakah awareness campaign kalpui tel tum a nih thu a sawi a. Champhai District-a Children's Films Exhibition kalpui a nih theih nana hmalak dante a tarlang nghal bawk. Thusawitu dang Sub-Hqrs. YMA (SYMA) Champhai President Pu F. Lalrinmuana chuan Champhai District Bawrhsap hmalakna kaltlanga Children's Films Exhibition kalpui a ni tur chu lawmawm a tih thu leh phurawm a tih thu a sawi bawk. Children's Films Exhibition, Champhai District hi Sawrkar laipui Ministry of I&B sum cheng nuai 14 senga kalpui tur a ni a. Champhai District chhunga khua/veng 67 ahte branch YMA  ruahmanna hnuaiah phase 4 a kalpui tum niin, ruahman dan chuan ni 55 chhunga zawhfel hman tum a ni a. Film title 10 awmin, heng zinga 8 te hi Mizo tawnga lehlin a ni. Thutkhawmah hian Children's Films Exhibition kalpui nana tul leh pawimawh hrang hrangte sawiho a ni a, inrawnkhawmna hlawkthlak tak hman a ni bawk. Attachment Loading attachment...",Dated: 6 th Jun 24 2:22 PM,https://dipr.mizoram.gov.in/post/champhai-district-bawrhsap-hovin-childrens-films-exhibition-kalpui-dan-tur-rel
KEILUNGLIAH TUIKHUAH ENKAWL LEH CHEIBAWL KAWNGA HMALAK CHHUNZAWM DAN TUR REL,"688/2024-2025 Champhai, the 6th June, 2024: Champhai khawpui kianga luang Keilungliah lui khuah  enkawl kawnga mawhphur tura Sawrkarin a din, 'District Level Committee on Post Completion Management & Maintenance of Dam Reservoir cum Recreation Centre at Keilungliah' chu vawiin chawhma dar 11:00 khan an Chairman, Pu James Lalrinchhana, District Bawrhsap hovin DC Conference Hall-ah an thukhawm. Chairman Pu James Lalrinchhana chuan  Keilungliah tuikhuah chu Champhai tana hmasawnna ruhrel pawimawh tak, khawpui timawitu leh sik leh sa chena thlak danglam theitu a nih thu a sawi a. Mipuiin an hlut thu leh sum leh pai lakluh nana remchang tak a nih thu sawiin, hawnfel a nih hnua cheibawl kawngah line department leh NGO kaltlangin theih ang anga hmalak a ni, a ti a. Keilungliah tuikhuah enkawl kawngah neitu thinlung pu chunga infinchhuah zel a pawimawh thu sawiin, line department hrang hrangte leh khawtlang inkarah thawhhona tha chhawmnun zel a pawimawh thu a sawi bawk. He hunah hian Member Secretary Er. Z.D Dengthuama, EE, PHED Champhai WATSAN Division-in report a pe a. Keilungliah kama thingphunte a nung dam that thu sawiin, a kama chawlhna in sakte a him zel theih nana neitu thinlung put tlan a tul thu a sawi a. Keilungliah fintu luidung tihfai kawngah thalaite'n theihtawp an chhuah thu tarlangin fakawm a tih thu a sawi a. Keilungliah tuikhuaha tui tling zat chu litre nuai 4000 vel bawr nia chhut a nih thu a sawi bawk. He hunah hain Keilungliah tuikhuah tihchangtluna cheimawina tur UD&PA kaltlangin cheng nuai 51 dawn beisei a nih thu tarlan a ni a.  Keilungliah tuikhuaha bawlhhlawh lut thinte danchah a nih theih nan leh a kama thingphun turin AMRUT, UD&PA kaltlangin cheng nuai 90 senna tur project thehluh a nih thu tarlan a ni a. MP Fund cheng nuai 10 senga View Tower sak a nih tur thu tarlan a ni bawk a. Tihchangtlunna tur project-in Swadesh Darshan 2.0 Itenary 1 a paltlang tawh thu tarlan a ni bawk. Meeting-ah hian Hmunhmeltha khawtlang tana Keilungliah tuikhuah atanga tuilak dilna lut chu ngaihtuah a ni a. Keilungliah tuikhuaha tui tling zat water volume leh khawtlang mamawh zat nia hriat zirchiannate sawiho a ni a; tui tling zat leh khawtlang mamawh zat chhutin PHE Department-in Model Project DPR a siam chu hmalak chhunzawm phalsak a ni a. Keilungliah tuikhuah kam, tui tlinna atanga metre 50 chin chu restricted area-a puan a nih thu tarlan a ni a; eng hmanraw hmang mahin sangha man phal a ni loh thu leh ruihhlo khawih nana hman phal a nih loh thu tarlan a ni a. Dan lova thil tihte ven a nih theih nan Police patrolling a khat tawka neih ni se, heng bakah hian member-te pawhin ngaihven tlan ni se tih a ni a. Sangha dah belh ni se tih niin, mipui hnenah zirtirna tam zawk siam ni se tih a ni bawk. Tuikhuah tlawhtute tana lenkual velna tur Lawngleng (boat) service 4 dah ni se tih niin, man chawia nghakuai chiah kalpui dan tur ngaihtuah a ni bawk a; hemi atana inkaihhruaina siam tur sub-committee din nghal a ni a. Keilungliah leh a chhehvela nungcha leh thingte humhalh tlat a nih avangin committee chuan dan phal loha sangha leh nungcha dang man lo tur leh a kama thingte tichereu lo turin mipuite a chah a; dan lova thil tite chungah a tul anga hmalak a nih tur thu a tarlang bawk. District Level Committee on Post Completion Management & Maintenance of Dam Reservoir cum Recreation Centre at Keilungliah, Champhai thutkhawmah hian Executive Vice-Chairman Er. Thanchungnunga, SE, PHED Champhai WATSAN Circle leh member dangte an tel a ni. Attachment Loading attachment...",Dated: 6 th Jun 24 1:20 PM,https://dipr.mizoram.gov.in/post/keilungliah-tuikhuah-enkawl-leh-cheibawl-kawnga-hmalak-chhunzawm-dan-tur-rel
HORTICULTURE MINISTER-IN ZAGCS COLLECTION CENTRE TLAWH,"687/2024-2025 Mamit 5th June, 2024 : Vawiin khan Horticulture Minister Prof. Lalnilawma chuan ZAGCS (Zo Anthurium Growers Cooperative Society Ltd.) Collection Centre, Ramhlun North a mi a tlawh. Minister Prof. Lalnilawma chuan thu sawiin Horticulture Department-in ZAGCS-te Anthurium hlawhtling taka chin leh market a nih theihna tura hma a lakpuina-ah lawmawm a tih thu sawiin, an thawnchhuah tur sawngbawlna hmun a tak ngeia a hmuh atanga ZAGCS te'n hma an lak nasatzia leh Anthurium hmanga Mizoram an tihhmingthatna-ah lawmthu a sawi a. ZAGCS te'n an harsatna tawh neuh neuh an thlen-ah  a theih ang anga hmalakpui an nih tur thu leh Anthurium chu Mizo te’n tourism kan promote-na pakhat pawimawh tak a nih avangin Anthurium festival neih zel theih nise tih ZAGCS hruaitute rawtna pawh hmalakpui an nih mek thu a sawi bawk. Anthurium hi Mizoram tualto nilo mahse, Mizorama thar hi a quality duhthusam a nih avang te, a vase life a that em avang leh Mizoram atanga kartin thawnchhuah awm chhun a nih avang hian hei aia zau zawk leh uar lehzuala hmalakna tlak a nih thu te sawiho a ni. Minister hi ZAGCS managing board member te'n lo dawngsawngin minister-in an hmun meuh a tlawh avangin lawmthu an sawi tak meuh a. Hetiang taka kut hnathawktute tuipui leh chawisang duhtu Horticulture Department-in a chang chu lawmawm an tih thu an sawi. ZAGCS hruaitute hnen atangin kum 2001-ah member 24-in Horticulture Department puihna-a Mizoram-ah Anthurium chin tan a nih thu leh Society ZAGCS hi kum 2016-a an din thu te, tunah member 150 lai heng District Lunglei, Serchhip, Kolasib leh Aizawl-ah an awm mek thu te report a ni a. Anthurium hi Mizoram-ah a that duh em avang leh India ram hmun danga an neih ve loh anih avang hian a market-ah buaina a awm lova, kartin Rs. 40,000 man bawr vel Delhi, Phul Mandi-ah an thawn chhuah ziah bakah local market-ah tam tham tak an hralh chhuah thu ngaihthlak a ni bawk a ni. Attachment Loading attachment...",Dated: 5 th Jun 24 9:45 PM,https://dipr.mizoram.gov.in/post/horticulture-minister-in-zagcs-collection-centre-tlawh
Saitualah SDRF meeting nei,"686/2024-2025 Dated Saitual the 5th June, 2024: Vawiin khan Saitual DC conference Hall ah State Disaster response Fund meting chu Dr Lalngura Tlau,  Saitual Bawrhsap leh District Disaster Management Authority Chairman hovin neih a ni a, line department aiawhte an tel tha hle. Meeting Chairman Dr Lalngura Tlau chuan tun hnaiah Mizoram ah khuarel chhiatna a thlen nual avangin puihna mamawh tamtak an lo kal tawh thu a sawi a. Amaherawhchu tanpuina pek chhuah dan hi SDRF norms anga pek chhuah a nih loh chuan report leh hunah buaina a awm theih thin avangin a theih chin chin ah SDRF norms anga kalpui a tul thu a sawi. Vawiin thutkhawmna ahhian line department te chuan an harsatna hrang hrang te an tarlang a. Heng zingah hian in leh lo chhia leh inkalpawhna ruah leh leimin in a tihchhiat te, PHE Department in an tui pump na khawl tuiin a chim avanga khawl thenkhat chu ala function rih loh avanga an harsatna tawh te, Fishery Department lama fish seed farm leh lawng chhia chungchang te, Agriculture land tuiin a chim te leh harsatna lian tham dang department dang te atanga an tawh te a tel a ni. Dr Lalngura Tlau chuan fur a hnai chho a line department te nen an thawhho that a ngai hle a ni tiin, DM Act 2005 hnuaia thuneihna a neih angin Zonal Officer pawh ruat belh a tul a tih thu a sawi bawk. Attachment Loading attachment...",Dated: 5 th Jun 24 4:55 PM,https://dipr.mizoram.gov.in/post/saitualah-sdrf-meeting-nei
World Environment Day 2024,"685/2024-2025 Aizawl the 5th June, 2024: Vawiin June ni 5 (Nilaini) hi World Environment Day (WED) 2024 niin khawvêl puma lawm a nih rualin Mizoram Pollution Control Board chuan Chanmari YMA Hall-ah lawmna hun an hmang. He hun hi Pi Rebec Lalhruaimawii’n kaihruaiin MPCB Chairman Pu Liankima Lailung (IFS Rtd.)-in a hmanpui a, kan leilungte hi uluk lehzual kan enkawl a ngai a, tui leh boruak thianghlim tam zâwk kan neih theihna tur a ni a, ngaihtuahna thar pû-in tunah hian bul kan tan nghal a ngai a, kan khawvêl lo hi mihringte hian chênna tur khawvêl dang kan nei lo tih hre tharin leilung leh tui leh boruakte kan enkawl that a pawimawhzia a sawi a ni. Mizoram Environmental NGOs Coordination Committee (MENCO) atangin an General Secretary Pu Vanlalhrima’n Power-Point Presentation hmanga zirtirna pe-in a telpui bawk a, khawvêla thil awm zawng zawng hian awm dân tur fel taka duansâ kan nei vek a, chu chu mihringte hian hmasâwnna kawngah kan tichhe thin a, chuvângin environment chhe zêl tur veng tur hian mimal tinte hian mawhphurhna kan nei tih a sawi bawk. Pu Benjamin Lalnunsanga Colney, P.O, Mizoram EIACP Hub chuan kumin World Environment Day puala MPCB chêt vêlna hrang hrang report a pe bawk a, MPCB hian WED pual hian zirlaite nen District hrang hrangah Mass Rally neiin Aizawl vêng hrang hrangah E-Waste Management Drive neih a ni bawk a, item hrang hrangah inelna siamin lâwmman pawisa fai leh Certificate-te sem a ni bawk. Attachment Loading attachment...",Dated: 5 th Jun 24 4:55 PM,https://dipr.mizoram.gov.in/post/world-environment-day-2024
Lok Sabha inthlanpui neih zawh takah Serchhip DC chuan lawmthu a sawi,"684/2024-2025 Dated Serchhip, the 5th June, 2024: Serchhip DC Pu David Lalthantluanga chuan Lok Sabha inthlanpui tluang taka neih a nih avangin sawrkar official te leh mipui te chungah lawmthu a sawi. General Election to Lok Sabha 2024 chu Serchhip District chhungah harsatna leh buaina awm lovin boruak muanawm tak hnuaiah zawh fel a lo ni ta a. Election Commission of India-in 16.3.2024-a inthlan a puan atanga a tul ang ang buaipuia inthlanna hlawhtling, felfai, langtlang leh muanawm tak buatsaih a nih theih nana theihtawp chhuahtu Sorkar Department hrang hrangte leh thawktu te, venhimna lama thawktu - Serchhip Police, MAP, CAPF te; Election Official zawng zawngte, Political Party te, MJA leh Media te, MPF te, leh Serchhip District mipui zawng zawngte chungah District Election Officer a nihna angin Pu David Lalthantluanga chuan lawmthu a sawi a; Election Commission of India-in inkaihhruaina leh thuchhuah a siam zawng zawngte, thuawih tak leh zah taka zawmtu zawng zawngte chungah lawmthu a sawi bawk a ni.",Dated: 5 th Jun 24 4:52 PM,https://dipr.mizoram.gov.in/post/lok-sabha-inthlanpui-neih-zawh-takah-serchhip-dc-chuan-lawmthu-a-sawi